title: Transchenero
text: As presonas transcheners han una identidat de chenero u esprisión de chenero que difier de lur asignación de sexo en naixer. Bellas presonas transcheners qui deseyan una intervención medica ta transicionar d'un sexo ta l'atro se identifican como transexuals.<ref name="Polly">R Polly, J Nicole, Understanding the transsexual patient: culturally sensitive care in emergency nursing practice, in the Advanced Emergency Nursing Journal (2011) (en anglés): "L'uso d'a terminolochía por parti d'os individuos transexuals ta identificar-se a ells mesmos. Como se ye mencionato entalto, muitos individuos transexuals prefieren o termin transchenero, u simplament trans, ya que ye mas inclusivo y en carrían de menos estigmas. Bi ha bells individuos transexuals (...) manimenos, qui refusan o termin transchenero; istos individuos veyen a transexualidat como una condición conchenita tractable. Seguntes a transición medica e/u quirurchica, viven adintro d'o sistema binario ya siga como hombre u como muller e pueden no revelar lur enanto de transición."</ref> O termin "transchenero", a vegadas apocopato como "trans", ye tamién un termin bateauguas. Antimás d'incluyir-bi chent que a suya identidat de chenero ye a oposata a lo suyo sexo asignato (hombres trans e mullers trans), puet incluyir-se-bi tamién chent qui no ye exclusivament ni masculina ni feminina (chent qui ye no binaria u chenderqüir, incluyendo-bi lo bichenero, o panchenero, o chenero fluido u l'achenero.Gay and Lesbian Alliance Against Defamation. "GLAAD Media Reference Guide – Transgender glossary of terms"(en anglés)  o 03-06-2012 en WebCite, "GLAAD", EE.UU., a  mayo de 2010. Consultato lo 24-02-2011. "Un termin bateauguas ta chent que a suya identidat de chenero e/u esprisión de chenero difier d'o que ye tipicament asociato a lo sexo que lis estió asignato en naixer." Atras definicions de "transchenero" se puet definir a-saber-lo amplament ta incluyir-bi a os transformistas.
  
  Estar transchenero ye independient d'a orientación sexual. A chent transchenero se pueden identificar como heterosexuals, homosexuals, bisexuals, asexuals u pueden no etiquetar lur orientación sexual. O termin "transchenero" tamién se distingue d'o intersexual, termin que describe  a chent naixita con caracteristicas sexuals fisicas "que no s'achustan a las nocions binarias tipicas de cuerpos masculinos e femininos". L'antonimo de "tranchenero" ye "cischenero", que describe a presonas que lur identidat u esprisión de chenero consona con lur sexo asignato.
  
  O grau que os individuos se i sienten chenuinos, autenticos e comodos adintro lur apariencia externa e bi acceptan lur identidat chenuina se ye clamato "congruencia transchenero". Muita chent transchenero permena disforia de chenero e beluns en miran de tractamientos medicos como a terapia hormonal ta transchenero, a cirurchía de reasignación de sexo u a psicoterapia. No tota la chent transchenero deseya istos tractamientos e beluns no pueden chusmeter-se-bi por razons economicas u medicas."Understanding Transgender People FAQ" (en anglés). National Center for Transgender Equality. 1 de mayo de 2009. Archivato de l'original o 22 d'abril de 2016. Consultato lo 20 d'abril de 2016.
  
  Muita chent transchenero se concara con a discriminación en o puesto de treballo y en acceder ta aloixes publicos e servicios de salut. En muitos puestos, no son legalment protechitos d'a discriminación.
  
  Evolución d'a terminolochía transchenero
  
  O psiquiatra John F. Oliven d'a Universidat de Columbia enfalcó o termin "transchenero" en a suya obra de 1965 Sexual Hygiene and Pathology,, escribindo que o termin que se yeran previament usato, transexualidat, "ye confuso; realment, significa 'transchenerismo', porque a sexualidat no ye un factor principal en o travestismo primario".Rawson, K. J.; Williams, Cristan (2014). "Transgender: The Rhetorical Landscape of a term" (en anglés). Present Tense: A Journal of Rhetoric in Society. 3 (2). Archivato de l'orichinal lo 15-05-2017. Consultato lo 18-05-2017. O termin "transchenero" estió allora popularizato con definicions variables por a-saber-las presonas transcheners, transexuals e travestis, incluita Virginia Prince, qui lo emplegó en a edición d'aviento de 1969 de Transvestia, una revista nacional ta travestis que ella heba fundata. A meyatos d'os anyos 1970 tan "transchenero" como "chent trans" s'emplegaban como termins bateauguas e "tranchenerista" s'usaba ta referir-se a chent qui quereba vivir trasvestitos sinse cirurchía de reasignación de sexo. En 1976, "transchenerista" (trangenderist) s'acurzó "TG" en os materials educativos en anglés.
  
  En 1984, o concepto de "comunidat transchenero" se yera desembolicato, a on "transchenero" s'emplegaba como un termin bateauguas. En 1985, Richard Elkins establió l'"Archivo Transchenero" (Trans-Gender Archive) en a Universidat de l'Ulaidh (en anglés Ulster University u University of Ulster; en escocés Ulstèr Universitie u Ulstèr Varsitie; y en irlandés Ollscoil Uladh). En 1992, a Conferencia Internacional sobre Lechislación e Politica d'Emplego Transchenero (en anglés International Conference on Transgender Law and Employment Policy) definió "transchenero" como un amplo termin que incluyiba a os "transexuals, transcheneristas, travestis" e a qualsiquier que yera transicionando. O panfleto de Leslie Feinberg "Transgender Liberation: A Movement Whose Time has Come", que circuló en 1992, identificó "transchenero" como un termin que unificase totas as trazas de disconformidat de chenero; asinas "transchenero" ye esdevenito un sinonimo de "qüir" (en anglés queer).
  
  Entre meyatos d'os anyos 1990 y escomencipios d'os anyos 2000, os termins principals emplegatos chus os bateauguas transchenero yeran "muller ta hombre" ta hombres qui transicionaban de muller ta hombre, e  "hombre ta muller" ta mullers qui transicionaban d'hombre ta muller. Istos termins agora se son esbancatos por "hombre trans" e "muller trans" repectivament, e os termins "transmasculín" e "transfeminín" son creixendo en uso. Iste cambio de preferencia dende termins que resaltaban o sexo biolochico (como "transexual" u "muller ta hombre") enta termins que resaltaban a identidat y esprisión de chenero (como "transchenero" u "muller trans") reflectan un cambio mas amplo en o replecamiento de l'autoconcepto d'a chent transchenero e un reconoiximiento creixent de qui declinan a reasignación medica como parti d'a comunidat transchenero.
  
  Os manual d'a practica medica, os manuals d'estilo d'os profesionals d'o periodismo e os grupos d'esfensa LGBT consellan que os otris adopten o nombre e os pronombres con que s'identifica la presona en qüestión, incluyendo as referencias presents sobre lo pasato d'a presona transchenero.["Meeting the Health Care Needs of Lesbian, Gay, Bisexual, and Transgender (LGBT) People: The End to LGBT Invisibility"] (presentación de PowerPoint en anglés). The Fenway Institute. p. 24. Archivato de l'orichinal o 20-10-2013. Consultato lo 17-09-2013. "Emplega lo pronombre que coincida con a identidat de chenero d'a presona" Tamién muitos observan que "transchenero" deberba emplegar-se como un adchectivo e no como un substantivo, por eixemplo: "Max ye transchenero" u "Max ye un hombre transchenero" e no "Max ye un transchenero") e que "transchenero" (en anglés transgender) deberba emplegar-se e no "transchenerato" (transgendered").
  
  D'atra man, as presonas con una sensación de que lur identidat personal corresponde a lo sexo e chenero asignatos a ellas en naixer, ye dicir, qui no son ni transcheners ni no binarios u chenderqüirs, son ditas "cischeners".
  
  O transexual e a suya relación con o transchenero
  O termin "transexual" estió introdueito en anglés (transsexual) en 1949 por David Oliver Cauldwell e popularizato por Harry Benjamin en 1966, arredol d'a mesma epoca quan o termin "transchenero" (trangender en anglés) s'enfalcó y escomencipió a popularizar-se. Dende os anyos 90, s'emplegaba o termin "transexual" ta referir-se a lo subconchunto d'a chent "transchenero" qui deseyaban transicionar permanentment enta lo chenero con que s'identifican e qui en miraban d'asistencia medica (por eixemplo, a cirurchía de reasignación de sexo) con isto.
  
  As distincions entre os termins "transchenero" e "transexual" s'alazetan comunment en distincions entre "chenero" (psicolochico, social) e "sexo" (fisico). Doncas, se poderba dicir que a transexualidat lidia mas con os aspectos fisicos d'o sexo d'uno, entre que as consideracions transcheners lidian mas con a disposición u predisposición de chenero psicolochico d'uno, asinas como as alufras socials relacionatas que pueden acompanyar a un determinato paper de chenero. Muita chent transchenero refusa o termin "transexual". Christine Jorgensen publicament refusó a palabra "transexual" en 1979 y en cuenta d'ista, s'identificó a ella mesma en a prensa, dicindo "o chenero no tien que veyer con os companyers de leito, tien que veyer con a identidat". Isto se refiere a que "transexual" ha bellacosa que veyer con a sexualidat, quan en realidat lo ha con a identidat de chenero. Bells transexuals obchectan lur inclusión chus o bateauguas "transchenero".
  
  En o suyo libro de 2007 Transgender, an Ethnography of a Category, l'antropologo David Valentine afirma que a palabra "transchenero"  s'enfalcó e fue usata por activistas ta incluir-bi-ne de presonas qui no necesariament s'identifican con o termin e os estatos que a chent qui no s'identifica con o termin "transchenero" no deberba incluir-se chus o bateauguas transchenero. Leslie Feinberg tamién asevera que a palabra "transchenero" no ye un termin autoidentificador (ta bellas presonas) sino una categoría imposata por alufradors ta replecar a atras presonas. O Transgender Health Program (THP) en o Fenway Health en Boston para cuenta de que no bi ha garra definición universalment acceptata e de que o trafuque terminolochico ye freqüent porque os termins que yeran populars arredol d'o sieglo XXI agora se pueden considerar ofensivos. O THP recomienda a os clinicos preguntar a os clients qué terminolochía prefieren y estalbiar o termin "transexual" a menos que siga seguros de que un client en ye comodo.
  
  Harry Benjamin inventó un sistema de clasificación ta transexuals e transvestitos, dita Escala d'Orientación Sexual (en anglés Sex Orientation Scale, con siglas SOS), a on iste asigna a os transexuals e transvestitos ta una d'as sies categorías alazetatas en lurs razons ta lo transvestismo y en a urchencia relativa de lur amenister (si en bi ha) ta la cirurchía de reasignación de sexo. As visions contemporanias sobre a identidat e clasificación de chenero difiere de traza marcata d'as opinions orichinals de Harry Benjamin. A orientación sexual ya no se considera pas como criterio ta la diagnosi u ta las distinción entre transexualidat, transvestismo e atras menas de conducta e d'esprisión de chenero. A escala de Benjamin fue designata ta emplegar-la con as mullers trans e as identidatz d'os hombres trans no s'alinian pas con as suyas categorías.
  
  Atras categorías
  Istas replegan a os chenderqüirs/cheners no binarios, a os transformistas/transvestitos, a os dragkings e dragqüins e a las presonas intersexuals.
  
  No binarios, incluitos androchins e bicheners
  Os chenderqüirs (en anglés genderqueer) u as identidatz de chenero no binarias no son pas especificament ni masculinas ni femininas. Istos pueden estar acheners, androchins, bicheners, pancheners u de chenero fluido y existen difuera d'a cisnormatividat.<ref>Nestle, J. (2002) "...reutos plurals ta las construccions e identidatz masculín/feminín, muller/hombre, gai/hetero, butch/femme..." de Genders on My Mind (en anglés), pp.3–10 en Genderqueer: Voices from Beyond the Sexual Binary', editato por Joan Nestle, Clare Howell e Riki Wilchins, publicato en Los Angeles por Alyson Publications, 2002:9. Consultato lo 07-04-2007.</ref> Bichenero e androchino son categorías que se solapan; os individuos bicheners pueden identificar-sen como bochando-sen entre os papers masculins e feminins (de chenero fluido) u como estando alavegada tan masculins como feminins (androchins) e os androchins pueden identificar-sen como mas dillá d'o chenero u sinse chenero (postcheners, acheners), entre cheners (intercheners), bochando-sen a traviés d'os cheners (de chenero fluido) u amostrando alavez multiples cheners (pancheners). Androchín ye también a vegadas emplgato como sinonimo medico ta una presona intersexual. As identidatz de chenero no binarias son independients d'a orientación sexual."WHAT'S THE DIFFERENCE BETWEEN GENDER IDENTITY AND SEXUAL ORIENTATION?". Consultato lo 10-07-2020.
  
  Transvestito u transformista
  Un transvestito ye una presona qui se transviste, isto ye, que se viste con ropas tipicament d'o sexo oposato a l'asignato en naixer.varios (2006) "trans-ves-ti-to... (plural trans-ves-ti-tos), substantivo. Definición: bella presona qui se viste como lo sexo oposato:" en Definition of the word "transvestite" (en anglés). Archivato lo 09-11-2007-11 en a Wayback Machine dende o Encarta World English Dictionary (edición norteamericana). A palabra "transvestito" s'emplega como sinonimo de "transformista",Hall, B. et al. (2007) "...Muitos dicen que iste termin (transformista) ye preferible a transvestito, que significa lo mesmo..." e "...transvestito —o mesmo que transformista. A mayoría prefieren o termin transformista" en Discussion Paper: Toward a Commission Policy on Gender Identity. Archivato lo 27-09-2007 en a Wayback Machine dende a Comisión d'Ontario sobre os Dreitos Humans. Consultato lo 13-08-2007. encara que "transformista" se considera cheneralment o termin preferito.Green, E., Peterson, E.N. (2006) "...O termin preferito ye 'transformista', pero o termin 'transvestito' encara s'emplega en un sentito positivo en Anglaterra..." en LGBTTSQI Terminology (en anglés). Consultato lo 13-08-2007. O termin "transformista" no se define de traza exacta en a literatura de referencia. Michael A. Gilbert, profesor d'o Departamento de Filosofía en a Universidat York, de Toronto, ofreix ista definición: "(Una presona transchenero) ye una presona qui ha una aparent identificación de chenero con l'atro sexo". Ista definición excluye a "qui levan ropas d'o sexo oposato por atras razons", como aquells imitador feminins qui nomás contemplan transvertir-sen por treballo, por papers d'actor u por diversión en una fiesta de disfraces etcetra. Istos individuos se transvisten pero no son pas transformistas". Os transformistas pueden no identificar-sen, quieren estar u adoptar-ne de conductas u practicas d'o sexo oposato e por o cheneral no quieren cambiar lurs cuerpos medicament u quirurchica. A mayoría d'os transformistas s'identifican como heterosexuals.
  
  O termin "transvestito" e o termin desactualizato "transvestismo" son conceptualment diferents d'o termin "fetichismo transvestista", ya que "fetichista transvestista" se refiere a qui intermitentment n'usan de ropas d'o sexo oposato con fins fetichistas.APA task force (1994) "...O foco parafilico d'o fetichismo transvestista embreca o transformismo. Cheneralment os hombres con fetichismo transvestista alzan una colección de ropa feminina que intermitentment emplegan ta transvertir-sen..." en DSM-IV: Sections 302.3 (en anglés). Consultato lo 13 d'agosto de 2007. En termins medicos, o "transvestismo fetichista" difiere d'o transformismo en o emplego de codigos diferents; 3022.3 en o Manual diagnostico y estatistico de transtornos mentals (DSM) e F65.1 en a Clasificación Internacional de Malautías (ICD).
  
  Dragkings e dragqüins
  
  Estar drag (en anglés drag) consiste en transvestir-se e maquillar-se ta enchaquias especials ta actuar u entretener, no como os transcheners u os transformistas, que en fan por atras razons. Una actuación d'un u una drag una representación e conducta total, antimás d'a ropa e o maquillache. Un u una drag puet estar aparatero, comico u grotesco. As dragqïns son estatas consideratas caricaturas d'as mullers por o feminismo d'a segunda ola. Os artistas drags han una luenga tradición en a cultura LGTB.
  
  En cheneral, o termin "dragqüin" (en anglés drag queen) se refiere a os hombres qui fan d'una drag feminina, entre que "dragking" (en anglés drag king) se refiere a las mullers qui fan d'un drag masculín e os "foxqüins" (en anglés faux drag) se refieren a las mullers qui fan d'una drag feminina."How Drag Queens Work" (en anglés). HowStuffWorks. 12-11-2019. Consultato lo 03-06 2020. Manimenos, en bi ha d'artistas drags de qualsiquier chenero e sexualidat qui actúan por varias razons. Os actors e actrices drags no tienen que estar inherentment transcheners. Qualques actors drags, transvestitos e presonas d'a comunidat gai han adoptato lo termin derivato d'o porno "trani" (en anglés tranny) ta dragqüins u chent qui s'embrecan en o transvestismo u transformismo: sindembargo, iste termin se considera a-saber-lo ofensivo si s'aplica a la chent transchenero.
  
  LGBT
  Os conceptos de'identidat de chenero e identidat transchenero difieren d'o d'orientación sexual. A orientación sexual ye l'atracción fisica, romantica, emocional u espiritual duradera de bell individuo enta unatra presona, mientres que a identidat de chenero ye a sensación d'estar hombre u muller. A chent tranchenero n'ha alto u baixo d'a mesma variedat d'orientacions sexuals que a chent cischenero. En o pasato, os termins "homosexual" y "heterosexual" s'emplegaban incorrectament ta etiquetar a orientación sexual d'os individuos transcheners alazetando-sen en lur sexo en naixer. A literatura profesional a ormino emplega termins como "atrayito por os hombres" (androfilo), "atrayito por as mullers" (chinefilo), "atrayito por entramos sexos" (bisexual) u "no atrayito por garra sexo" (asexual) ta describir a orientación sexual de una presona sinse referencia a  la suya identidat de chenero. Por eixemplo, una presona a qui se li ye asignato lo sexo masculín en naixer, qui transiciona enta o feminín e qui ye atrayita por os hombres, deberba identificar-se como heterosexual.
  
  A penar d'a distinción entre orientación sexual e chenero, a traviés d'a historia, a subcultura gai, lesbiana e bisexual estió l'unico puesto a on a chent diversa en o tocant a lo chenero yera socialment acceptata en o rol de chenero a que ells se sentiban que perteneixeban; especialment durando a epoca quan a transición legal e medical yera quasi imposible. L'acceptación ha habita una historia complexa. Como a mayor parti d'a resta d'o mundo, a comunidat gai en as sociedatz occidentals en cheneral no distinguiban entre sexo e indentidat de chenero dica os anyos setanta d'o pasato sieglo e a ormino percibiban a la chent diversa en o tocant a lo chenero mas como homosexuals que se portaban de una traza diversa de chenero que como chent diversa de chenero propiament dita. Antimás, o paper d'a comunidat transchenero en a historia d'os dreitos LGBT a ormino se ye omesa, como s'amuestra en o reportache Transforming History.
  
  A orientación sexual d'a chent transchenero
  En 2015, l'asociación estausunidense National Center for Transgender Equality fizo un sondeo nacional sobre a discriminación contra os transcheners. De 27 715 transcheners e presonas no binarias que participoron en o sondeo, o 21% afirmó que o termin qüir (en anglés queer) ye o que millor describe lur orientación, o 18% afirmó que ye "pansexual", o 16% afirma que ye "gai, lesbiana u aimant d'o mesmo chenero", o 15% afirmó que ye "heterosexual", o 14% afirmó que yera "bisexual" e o 10% afirmó que ye "asexual". Y en un sondeo de 2019 sobre chent trans e no binaria realizato en Canada e dito Trans PULSE Canada amostró que, d'os 2 873 enqüestatos, en o tocant a la orientación sexual, o 13% s'identificaba como asexual, o 28% como bisexual, o 13% como gai, o 15% como lesbiana, o 31% como pansexual, o 8% como heterosexual, o 4% como dos espritos e o 9% como d'orientación dandalosa u en custión.
  
  Asistencia sanitaria
  Salut mental
  A mayoría d'os profesionals d'a salut mental recomienda a terapia ta los conflictos internos resultants d'a identidat u malestar de chenero en o respective a o rol d'o chenero asignato, especialment si uno deseya de transicionar. A chent qui n'experimenta de discordancia entre lur chenero e alufras d'os otris u que os conflictos con lur identidat de chenero e lur cuerpo pueden amillorar en charrar de lurs sentimientos en fundaria; manimenos, a rechira sobre a identidat de chenero en o tocant con a psicolochía e replecamiento scientifico d'iste fenomeno e con o suyos problemas relacionatos ye relativament nueva. Os termins "transexualismo", "travestismo de dople rol", "trestuque d'identidat de chenero en adolescents u adultos" e "trestuque d'identidat de chenero no d'atra traza especificato" estioron listatos asinas en a Clasificación Internacional de Malautías (CIM) por a Organización Mundial d'a Salut (OMS) u en o Manual Diagnostico y Estatistico d'os Trestuques Mentals (DSM) chus o codigos F64.0, F64.1, 302.85 e 302.6 respectivament.
  
  A validez d'o diagnostico e a suya presencia en a proxima CIM-11 ye debatita. Francia tollió lo trestuque d'identidat de chenero como diagnostico por decreto en 2010,"La transsexualité ne sera plus classée comme affectation psychiatrique" (en francés). Le Monde. 16 de mayo de 2009. Consultato lo 14 de marzo de 2018. pero seguntes as organizacions francesas a favor d'os dreitos trans, dillá de l'impacto d'o suyo propio anuncio, cosa no cambeó. En 2017, o parlamento danés abolió los trestuques d'identidat de chenero F64. O DSM-5 se refiere a iste afer como "disforia de chenero" (DC) entre que enforteixe la idea de que estar transchenero no se considera pas una malautía mental.
  
  A chent transchenero puet cumplir con os criterios ta lo diagnostico de disforia de chenero "nomás que si l'estar transchenero en causa d'angunia u desventacha". L'angunia puet manifestar-se como depresión u como incapabilidat ta treballar e formar-ne de relacions saludables como otris. Iste diagnostico a ormino se malinterpreta como que embreca que totz os transcheners permenan disforia de chenero, o que embolica a la chent transchenero e a qui miran d'escarretar-los u afirmar-los. A chent transchenero qui ye comoda con o suyo chenero e que o suyo chenero no en ye causando dreitament de frustración interna u alterando la suya actividat no permena disforia de chenero. Antimás, no cal que a disforia de chenero siga permanent e a sobén se resuelve con terapia u transicionando. Sentir-se empremiato por as actitutz e os comportamientos negativos no solo d'os otris sino tamién d'as entidatz legals no endica una disforia de chenero. A disforia de chenero no embreca una opinión d'immoralidat; as autoridatz psicolochicas mantienen que a chent con qualsiquier problema mental u emocional no deberba recibir garra estigma. A solución ta la disforia d'o chenero ye qualsiquier cosa que alivie a permenadura e restaure a funcionalidat; ista solución a sobén, pero no perén, consiste en chusmeter-se a una reasignación de chenero.
  
  En a practica clinica manca información relevant amenistable ta aduyar de traza adequata a os suyos clients transcheners, o que apolarga un gran numero de profesionals qui no son prou prestos ta treballar con ista población d'individuos. Muitos profesionals d'a salut en sapen poco d'os problemas d'os transcheners. Qui en miran d'aduya d'istos profesionals a ormino educan a os profesionals sinse recibir-ne d'aduya. Ista solución gosa estar buena ta la chent transexual pero no ye pas a solución ta atra chent transchenero, en particular ta chent no binaria ta qui mancaa una identidat exclusivament masculina u feminina. En cuenta d'isto, os terapeutas pueden afirmar a lurs clients en qualsiquier trango que istos zaguers triguen ta transicionar u pueden afirmar lur decisión de no transicionar entre que abordan a sensación de congruencia entre chenero, identidat e aparencia de lurs clients.
  
  O reconoiximiento d'a manca d'a practica clinica ha creixito; manimenos, a rechira sobre problemas especificos que apeita la comunidat transchenero en a salut mental se ye focalizata en o diagnostico y experiencias d'os clinicos en cuenta d'as experiencias d'os clients transcheners. A terapia no siempre ye mirata por a chent transchenero debito a las necesidatz de salut mental. Antis d'a sietena versión d'as Normas d'atención (en abreviaduras anglesas SOC), un individuo teneba que estar diagnosticato de trestuque d'identidat de chenero ta continar con o tractamiento hormonal u a cirurchía de reasignación de sexo. A nueva versión rebaixa o foco en o diagnostico e, a tornachunta, enfatiza la importancia d'a flexibilidat ta satisfer as diversas necesidatz sanitarias d'as presonas transexuals, transcheners e de chenero no aconortato.
  
  As razons ta mirar-ne d'asistencia de salut mental varía seguntes l'individuo. Una presona transchenero que en mira de tractamiento no significa amenistablement que a suya identidat de chenero ye problematica. A tensión emocional de concarar-se con o estigma e d'experimentar-ne de transfobia empenta a muitos transcheners a mirar-ne de tractamiento ta amillorar lur qualidat de vida, como una muller trans reflectó: "Os individuos transcheners van a veyer a un terapeuta e a mayoría de lurs problemas no ha cosa que veyer con estar, especificament, transchenero. O que n'ha bellacosa ye porque ells tienen que amagar-sen e totz n'han sentito de culpa e de vergüenya, disgraciatament habitualment durando anyadas!" Muita chent transchenero tamién mira tractamiento de salut mental ta l'alicortanza e l'anxiedat causatas por o estigma asociato con estar transchenero e bells transcheners han recalcato a importancia d'admeter lur identidat de chenero con un terapeuta ta tractar atros problemas sobre a qualidat de vida. Otris se repienten d'haber-sen chusmeso a lo procedimiento e quieren detransicionar.
  
  Encara bi'n ha de problemas arredol d'a desinformación sobre a qüestions transcheners que malmeten as experiencias sobre asistencia mental d'a chent transchenero. Un hombre trans qui se matriculó como estudiant d'un grau de psicolochía surrayaba as principals preocupacions con a formación clinica: "A la mayoría d'a chent prebablement li suena o termin transchenero, pero talment ixo ye. No pienso que n'haiga habito una formación formal simplament a traviés d'os programas (clinicos) (...). No pienso que a mayoría (d'os terapeutas) lo sepan. A mayoría d'os terapeutas –a ran de master u a ran de doctorato– han habito (...) una clase de diversidat sobre qüestions GLBT. Una clase de formación sobre a inchent diversidat. Una clase. E tractaba prebablement una clase mayoritariament sobre o estilo de vida gai". Muitas polizas de seguros de salut no cubren o tractamiento asociato con a transición de chenero e muita chent ha un seguro insuficient u no n'ha dengún, o que augmenta las preocupacions sobre a formación insuficient que a mayoría d'os terapeutas reciben antis de treballar con clients transcheners, potencialment augmentando a premidura financiera sobre os clients sinse furnir-lis o tractamiento que amenistan. Muitos clinicos qui treballan con clients transcheners nomás en reciben de formación mediocre sobre a identidat de chenero, pero a practica preliminar en interactuar con chent transchenero fa poco que n'ha furnito a os profesional d'a salut mental d'aduya ta toller barraches e augmentar o ran d'asistencia ta la población transchenero.
  
  A qüestión sobre as clasificacions psicolochicas e lo estigma asociato (si s'alazeta en bella parafilia u no) d'os transvestitos, d'os hombres e muller transexuals (e as ninas lesbianas e ninos gais, qui pueden parixer-sen a os ninos e ninas trans a lo escomencipio de lur vida) se ye envolicato dende que se anunció que os colegas Kenneth Zucker e Ray Blanchard d'o Centro de Toxicomanía e de Salut Mental (en anglés Centre for Addiction and Mental Health y en francés Centre de toxicomanie et de santé mentale) yeran treballando en a Grupo de Treballo sobre Trestuque d'Identidat Sexual e de Chenero d'o DSM-V. O Centro de Toxicomanía e de Salut Mental aspira a "curar" a la chent transchenero d'o suyo trestuque, especialment en ninos. Adintro d'a comunidat trans, ista intinción ha produeito mayorment un granizo impacto y enullo con prebatinas d'organizar as suyas respuestas. En febrero de 2010, Francia esdevenió lo primer país d'o mundo en toller a identidat transchenero d'o listato de malautías mentals.["Le transsexualisme n'est plus une maladie mentale en France"] (en francés). Le Monde.fr, o 2 d'aviento de 2010. Archivato de l'orichinal o 13 de febrero de 2010. Consultato lo 12 de febrero de 2010.
  
  Un estudio de 2014 realizato por o Instituto William (laboratorio d'ideas d'a UCLA) trobó que o 41% d'as presonas transcheners heban prebato de suicidar-sen, con una taxa mayor entre chent qui n'ha experimentato de discriminación en l'acceso a la vivienda u a os servicios de salut, qui n'ha experimentato d'enrestida, qui n'ha experimentato d'agresión fisica u sexual u qui n'ha experimentato de refús por a familia. Un estudio posterior de 2019 trobó que a chent transchenero qui en quiso y en recibió de ficacio medico d'afirmación de chenero heba baixato substancialment as taxas de pensamientos e prebatinas suicidas.
  
  L'autismo ye mas común en presonas qui presentan disforia de chenero. No se sape si bi ha un alazet biolochico ta isto, pero puet deber-se a que a chent en o espectro autista ye menos preocupata por a desaprebación social e siente menos medrana u inhibición ta surtir de l'almario como trans que otris.
  
  Salut fisica
  Existen procedimientos medicos e cirurchicos ta transexuals e ta bellas presonas transcheners, encara que a mayoría d'as categorías de chent transchenero que hemos descrito mas alto no se conoixen por mirar-ne d'os siguients tractamientos. A terapia de reemplazo hormonal ta hombres trans induz o creiximiento d'a barba e masculiniza a piel, pelo, voz e distribución d'a graixa. A terapia de reemplazo hormonal ta mullers trans feminiza la distribución d'a graixa e os peitos. A depilación laser u electrolisi saca l'exceso de pelusa ta las mullers trans. Os procedimientos cirurchicos ta mullers trans feminiza la voz, piel, cara, gallet, peitos, centura e culo. Os procedimientos cirurchicos ta hombres trans masculiniza o peito e chenitals e tollen l'utero, ovarios e trompas de Falopio. L'acronimo "CRS" se refiere a la cirurchía chenital. O termin "terapia de reasignación de sexo" (TRS) s'emplega como termin bateauguas ta procedimientos fisicos requiestos ta transicionar. L'uso d'o termin "cambeo de sexo" se ye criticato por o suyo emfasi en a cirurchía e se prefiere o termin "transición".Pfäfflin F., Junge A. (1998) "(...) Ista critica por l'uso d'o termin cambeo de sexo en relación a la cirurchía de reasignación de sexo surte d'a preocupación sobre o pacient, ta prener a o pacient en serioso (...)" en Reassignment: Thirty Years of International Follow-Up Studies: A Comprehensive Review, 1961–1991 (en anglés), d'a Electronic Book Collection of the International Journal of Transgenderism. Consultato lo 06 de setiembre. A disposición enta istos procedimientos pende en o grau de disforia de chenero, en a presencia u absencia de trestuque d'identidat de chenero y en as Normas d'atención en achurisdicción relevant.
  
  Os hombres trans qui no se son chusmesos a una histerectomía e qui en prenen de testosterona se troban en un mayor risque de cancer d'endometrio, ya que l'androstenediona, que se produz a partir d'a testosterona en o cuerpo, puet esdevenir en estrochens e o estrochén externo ye un factor de risque ta o cancer d'endometrio.
  
  Lechislación
  
  I son procedimientos legals en bellas churisdiccions que premiten a los individuos cambear lur chenero legal u nombre ta reflectar lur identidat de chenero. Os requisitos ta istos procedimientos varían dende una diagnosi formal explicita de transexualidat u dende una diagnosi de trestuque d'identidat de chenero dica una carta d'un medico qui atestigue que l'individuo ha feito una transición de chenero u ha desembolicato un rol de chenero diferent. En 1994, a dentrata d'o DSM IV "transexualidat" fue cambeata por "trestuque d'identidat de chenero". En muitos puestos, a chent tranchenero no ye protechita legalment d'a discriminación en o puesto de treballo u en puestos publicos. Un articlo publicato en febrero de 2011 trobó que o 90% d'a chent transchenero se concaraba con a discriminación en o treballo e han una taxa de desemplego d'o dople que a población cheneral, e amán d'a metat se son sentitos endizcatos u chitatos quan heban prebato de dentrar en os escusaus publicos. Bells miembros d'a communidat transchenero también n'han trobatos d'altos libels de discriminación en l'asistencia sanitaria.
  
  Europa
  
  36 países d'Europa desichen una diagnosi sobre la salut mental ta lo reconoiximiento legal d'o chenero e 20 países encara desichen a esterilización. En abril de 2017, o Tribunal Europeu de Dreitos Humans dictaminó que desichir a esterilización ta lo reconoiximiento legal d'o chenero viola os dreitos humans.
  
  Dinamarca
  Dende 2014, ye posible ta los adultos, sinse requisitos de garra valguación psiquiatrica ni garra tractamiento medico u quirurchico, ni garra esvurcio u castración e aprés d'un "periodo de cabiladura" de sies meses, haber lur numero d'a seguridat social cambeato e cambear lur chenero de traza legal."English translation of the laws regarding the Danish social security system (CPR)" (PDF en anglés). Archivato d'o PDF orichinal o 2017-10-19.
  
  Alemanya
  En noviembre de 2017, o Tribunal Constitucional d'Alemanya dictaminó que a lei d'o estato civil debeba premitir a opción d'un tercer chenero. Asinas, o reconoiximiento oficial d'iste "tercer sexo" embreca que as partidas de naiximiento no habrán casiellas de chenero en blanco ta la chent intersexual. A sentencia se produció dimpuesas de que una presona intersexual, qui no yera ni hombre ni muller seguntes un analís cromosomico, interposó una demanda aprés haber prebato de cambear o suyo sexo rechistrato por "inter" u "diverso".
  
  Espanya
  O 29 de chunio de 2021, l'abantprochecto d'a lei ta la igualdat real y efectiva d'as presonas trans e ta la guarancia d'os dreitos LGBTIQ+ fue aprebato por o Consello de Ministros d'Espanya. Con ista aprebación, os menors a partir d'os catroze anyos pueden cambear lur sexo en os documentos d'identidat nacionals, pero con o premiso de lurs pais u tutors, pero os menors a partir de setze anyos ya no amenistan garra premiso. Manimenos, os ninos e ninas de dotze u tretze anyos amenistan auctorización chudicial. Ista lei tamién alufra l'autodeterminación de chenero -ye dicir, as presonas trans pueden cambear lur nombre e sexo en o documento nacional d'identidat nomás que d'alcuerdo con lur voluntat, sinse recommendacions medicas e sinse chusmeter-sen primero a una anyada d'hormonas- e premite que as presonas puedan modificar lur sexo en o documento d'identidat sinse tener que declarar-sen malaudos mentals, como antismás. A lei tamién incluye a protección chus qualsiquier parametro d'a igualdat de chenero -por exemplo, si una presona que yera hombre ha comeso violencia de chenero, o cambeo de sexo a muller no la exime d'o delicto-; a vieda d'as terapias de conversión de chenero; e a empenta ta l'achustamiento de mullers trans, entre atras cosas...
  
  Canadá
  
  A churisdicción sobre a clasificación legal de sexo se ye transferita ta las provincias e territorios, entre que se troba la clasificación d'o cambeo legal de chenero. O 19 de chunio de 2017, o prochecto de lei C-16, aprés haber pasato lo enanto lechislativo en a Cambra d'os Comuns de Canadá y en o Senau de Canadá, devino lei aprés haber recibito lo Consentimiento Reyal, quan a l'inte dentró en vigor.- House Government Bill C-16 (42-1) (en anglés e francés). Archivato lo 2016-12-24 en a Wayback Machine. A lei actualizó a Lei Canadiense sobre Dreitos Humans e o Codigo Criminal ta incluyir a "identidat de chenero" e a "esprisión de chenero" como dembas protechitas de discriminación, de publicacions d'odio e d'apolochía d'o chenocidio. Ista lei tamién adhibió "a identidat y esprisión de chenero" a o listato d'agravants en una sentencia, a on l'acusato comete un engrevio criminal cuentra un individuo por tals caracteristicas personals. Leis transcheners semblants bi son tamién en totas as provincias e territorios.
  
  Estatos Unitos
  En os Estatos Unitos, a chent transchenero se troba protechita d'a discriminación en o emplego por o Titol VII d'a Lei de Dreitos Civils de 1964. S'aplican bellas excepcions a qualques menas d'emplegadors, por exemplo, a emplegadors con menos de quince emplegatos e a organizacions relichiosas. En 2020, o Tribunal Supremo d'os Estatos Unitos afirmó que lo Titol VII vieda la discriminación cuentra la chent transchenero en o caso de R.G. & G.R. Harris Funeral Homes Inc. v. Equal Employment Opportunity Commission''.
  
  Nicole Maines, una mesacha trans, levó un caso enta lo Tribunal Supremo de Maine en chunio de 2013. Arguyó que l'haber-li denegato l'acceso a l'escusau de mullers d'o suyo instituto yera una violación d'a Lei de Dreitos Humans de Maine; un chudez yera en desalcuerdo con ella, pero Maines ganó lo pleito cuentra o districto escolar d'Orono en chinero de 2014 debant d'o Tribunal Supremo de Maine. O 14 de mayo de 2016, o Departamento d'Educación e o Departamento de Chusticia d'Estatos Unitos establió una norma ta los colechios publicos ta premitir a os estudiants transcheners de fer servir os escusaus que casan con lurs identidatz de chenero.
  
  India
  
  En abril de 2014, a Cort Suprema d'a India declaró a lo transchenero como "tercer chenero" en a lechislación india. A comunidat transchenero en a India (constituita por hichras e otris) ha una larga historia en a historia d'a India y en a mitolochía hinduista. O Chudez K. S. Radhakrishnan esprisó en a sentencia d'ell que "rara vegada, a nuestra sociedat para cuenta o preba de parar cuenta d'o trauma, angunia e dolor que os miembros d'a comunidat transchenero permenan, ni prezamos os sentimientos interiors d'os miembros d'a comunidat transchenero, especialment de qui lur ment e cuerpo reniegan de lur sexo biolochico", adhibindo-bi:
  
  "O no reconoiximiento d'a identidat d'a chent hichra/transchenero niega la igual protección d'a lei, dixando-los asinas a-saber-lo nafrables ta las enrestidas, ta la violencia e ta las agresions sexuals en espacios publicos, en o fogar, en a garchola e mesmo por a policía. As agresions sexuals, incluyitos l'abuso, a violación, o sexo anal e oral aforzato, a violación e despullamiento grupal se son cometendo con impunidat e no en b'ha d'estatisticas e materials de fiar ta repuntar tals actividatz. Antimás, a no reconoiximiento d'a identidat d'a chent hichra/transchenero apolarga que concaren una discriminación extrema en totas as esferas d'a sociedat, especialment en a demba de l'emplego, educación, salut etc..."
  
  Os hichras encara una discriminación estructural en no poder obtener o carnet de conducir, en haber viedato acceder a bellas aduyas socials. Tamién resulta común que ista chent siga forachitata de lurs comunidatz.
  
  Referencias
  
  Sexualidat